ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนและค่าใช้จ่ายในการสอบพ.ศ. ๒๕๕๘ โดยที่เป็นการสมควรออกระเบียบเพื่อกําหนดหลักเกณฑ์เกี่ยวกับการเบิกจ่ายเงินค่าตอบแทนและค่าใช้จ่ายในการดําเนินการสอบ ให้มีความเหมาะสมและสอดคล้องกับภารกิจของสํานักงานศาลปกครองอาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยเงินค่าตอบแทนและค่าใช้จ่ายในการสอบ พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"สํานักงาน" หมายความว่า สํานักงานศาลปกครอง "เลขาธิการ" หมายความว่า เลขาธิการสํานักงานศาลปกครอง"ข้าราชการ" หมายความว่า ข้าราชการฝ่ายศาลปกครอง"การสอบ" หมายความว่า การสอบแข่งขัน สอบคัดเลือก หรือคัดเลือก เพื่อแต่งตั้งเป็นข้าราชการหรือพนักงานราชการศาลปกครอง และให้หมายความรวมถึงการสอบคัดเลือก คัดเลือกข้าราชการหรือลูกจ้างประจํา เพื่อแต่งตั้งให้ดํารงตําแหน่งอื่น และการสอบรับทุน"การสอบรับทุน" หมายความว่า การสอบแข่งขัน สอบคัดเลือก หรือคัดเลือกข้าราชการหรือบุคคลภายนอกเพื่อรับทุนไปศึกษา ฝึกอบรม หรือปฏิบัติการวิจัย ในต่างประเทศ "กรรมการ" หมายความว่า กรรมการในคณะกรรมการที่เลขาธิการแต่งตั้ง"เจ้าหน้าที่ดําเนินการสอบ" หมายความว่า ผู้ซึ่งเลขาธิการแต่งตั้งให้ปฏิบัติหน้าที่ต่างๆ ที่เกี่ยวกับการสอบตามระเบียบนี้"ผู้ปฏิบัติงานสอบ" หมายความว่า ผู้ซึ่งหน่วยงานที่ให้บริการสถานที่สอบจัดให้มีหน้าที่ปฏิบัติงานเกี่ยวกับสถานที่ที่ใช้ในการสอบตามระเบียบนี้"ผู้ซึ่งมีหน้าที่เกี่ยวกับการสอบ" หมายความว่า ผู้ที่มีกฎหมาย ระเบียบ หรือมาตรฐานกําหนดตําแหน่ง กําหนดให้มีหน้าที่ปฏิบัติงานเกี่ยวกับการสอบ และให้หมายความรวมถึงผู้ที่ได้รับมอบหมายให้ปฏิบัติหน้าที่เกี่ยวกับการสอบเป็นการประจําข้อ ๔ ให้เลขาธิการรักษาการตามระเบียบนี้ และให้มีอํานาจออกประกาศ คําสั่งหลักเกณฑ์และวิธีการ เพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติการตามระเบียบนี้ ให้คณะกรรมการข้าราชการฝ่ายศาลปกครองเป็นผู้วินิจฉัย คําวินิจฉัยนั้นให้เป็นที่สุดหมวด หมวด ๑ค่าตอบแทนการสอบ ข้อ ๕ ให้เลขาธิการพิจารณาอนุมัติให้เบิกจ่ายเงินค่าตอบแทนการปฏิบัติหน้าที่ในการสอบให้แก่กรรมการ เจ้าหน้าที่ดําเนินการสอบ และผู้ปฏิบัติงานสอบ ตามหลักเกณฑ์และอัตราตามบัญชีท้ายระเบียบนี้ในกรณีที่มีการปฏิบัติหน้าที่หลายช่วงเวลาภายในวันเดียวกัน ให้นับเวลาปฏิบัติหน้าที่ทุกช่วงเวลารวมกัน เพื่อประโยชน์ในการเบิกจ่ายเงินค่าตอบแทนสําหรับวันนั้นข้อ ๖ ในการสอบตามระเบียบนี้ ให้กรรมการได้รับเงินค่าตอบแทนการปฏิบัติหน้าที่ตามระเบียบนี้แต่เพียงอย่างเดียวกรรมการผู้ซึ่งมีหน้าที่เกี่ยวกับการสอบ ไม่มีสิทธิได้รับเงินค่าตอบแทนการปฏิบัติหน้าที่ตามระเบียบนี้ ข้อ ๗ เจ้าหน้าที่ดําเนินการสอบผู้ซึ่งมีหน้าที่เกี่ยวกับการสอบ ไม่มีสิทธิได้รับเงินค่าตอบแทนการปฏิบัติหน้าที่ในเวลาราชการในวันทําการปกติตามระเบียบนี้ แต่ถ้าเป็นการปฏิบัติหน้าที่นอกเวลาราชการให้ได้รับเงินค่าตอบแทนการปฏิบัติหน้าที่ตามระเบียบนี้ด้วยเจ้าหน้าที่ดําเนินการสอบที่ได้รับเงินค่าตอบแทนตามระเบียบนี้ในช่วงเวลาใดแล้ว ให้งดเบิกเงินค่าตอบแทนการปฏิบัติงานนอกเวลาราชการตามระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนการปฏิบัติราชการนอกเวลาราชการข้อ ๘ กรรมการที่มิได้เป็นข้าราชการ เจ้าหน้าที่ของรัฐ พนักงานหรือลูกจ้างของราชการส่วนกลางราชการส่วนภูมิภาค ราชการส่วนท้องถิ่น หน่วยงานอื่นของรัฐ หรือรัฐวิสาหกิจ ให้ได้รับเงินค่าตอบแทนเพิ่มขึ้นอีกหนึ่งเท่าของอัตราค่าตอบแทนกรรมการที่ผู้นั้นมีสิทธิได้รับซึ่งกําหนดไว้ตามอัตราท้ายระเบียบนี้หมวด หมวด ๒ค่าใช้จ่ายในการสอบ ข้อ ๙ ค่าใช้สถานที่สอบ ให้เบิกจ่ายตามอัตราที่หน่วยงานให้บริการเรียกเก็บ ทั้งนี้ ให้พิจารณาสถานที่ของทางราชการเป็นลําดับแรกก่อน หากมีความจําเป็นต้องใช้สถานที่อื่นที่มิใช่ของทางราชการให้เลขาธิการพิจารณาตามที่เห็นสมควรข้อ ๑๐ ให้เลขาธิการพิจารณาอนุมัติให้เบิกจ่ายค่าอาหาร อาหารว่าง และเครื่องดื่ม แก่กรรมการและเจ้าหน้าที่ดําเนินการสอบ เท่าที่จําเป็นในการปฏิบัติงานที่ต้องกระทําต่อเนื่องกันตามหลักเกณฑ์และอัตราตามบัญชีท้ายระเบียบนี้ข้อ ๑๑ หลักฐานและเอกสารการเบิกจ่ายเงินค่าตอบแทนและค่าใช้จ่ายในการสอบให้เป็นไปตามที่สํานักงานกําหนด ผู้มีอํานาจลงนาม ประกาศ ณ วันที่ ๕ มีนาคม พ.ศ. ๒๕๕๘ หัสวุฒิ วิฑิตวิริยกุล ประธานศาลปกครองสูงสุด ประธานกรรมการข้าราชการฝ่ายศาลปกครอง